PATVIRTINTA

Visagino ,,Gerosios vilties“ progimnazijos

direktoriaus 2025 m. kovo mėn. 21 d.

įsakymu Nr. V-38

**VISAGINO ,,GEROSIOS VILTIES“ PROGIMNAZIJOS TARYBOS NUOSTATAI**

**I SKYRIUS**

**BENDROSIOS NUOSTATOS**

1. Visagino ,,Gerosios vilties“ progimnazijos (toliau – Progimnazija) taryba yra aukščiausioji Progimnazijos savivaldos institucija, sudaryta iš mokinių, mokytojų, tėvų (globėjų, rūpintojų)ir vietos bendruomenės atstovų.
2. Progimnazijos taryba savo veiklą grindžia Lietuvos Respublikos švietimo įstatymu, kitais švietimo veiklą reglamentuojančiais įstatymais, Lietuvos Respublikos Švietimo, mokslo ir sporto ministro įsakymais, Progimnazijos steigėjo potvarkiais, Progimnazijos nuostatais bei Progimnazijos tarybos nuostatais.
3. Progimnazijos tarybos nariu negali būti Progimnazijos direktorius, valstybės politikai, politinio (asmeninio) pasitikėjimo valstybės tarnautojai.
4. Progimnazijos tarybos nuostatai gali būti keičiami ar papildomi Progimnazijos tarybos nutarimu balsų dauguma. Inicijuoti Progimnazijos tarybos nuostatų pakeitimą gali:
	1. Progimnazijos tarybos narių dauguma;
	2. Progimnazijos direktorius;
5. Progimnazijos tarybos priimti nutarimai, neprieštaraujantys progimnazijos veiklą reglamentuojantiems dokumentams yra privalomi visai Progimnazijos bendruomenei.

**II SKYRIUS**

**PROGIMNAZIJOS TARYBOS SUDĖTIS IR VEIKLOS ORGANIZAVIMAS**

1. Progimnazijos tarybos sudėtis: 5 mokinių tėvai(globėjai, rūpintojai), 5 mokytojai, 5 mokiniai ir 1 bendruomenės atstovas.
2. Į Progimnazijos tarybą atstovus kas dveji metai renka:
	1. mokytojus – Mokytojų tarybos posėdyje atviru balsavimu balsų dauguma;
	2. mokinius – Mokinių tarybos posėdyje atviru balsavimu balsų dauguma;
	3. tėvus – Tėvų tarybos posėdyje atviru balsavimu balsų dauguma;
	4. vienas vietos bendruomenės narys, kuris išrenkamas Progimnazijos organizuotame vietos bendruomenės susitikime atviru balsavimu, balsų dauguma.
3. Nutrūkus Progimnazijos tarybos nario įgaliojimams pirma laiko, nauju nariu paskiriamas kitas, rinkimų metu daugiausiai balų surinkęs kandidatas, o jo nesant naujo nario rinkimai organizuojami šių Nuostatų 7 punkte nustatyta tvarka.
4. Progimnazijos tarybos posėdžiai kviečiami ne rečiau kaip 3 kartus per metus. Progimnazijos tarybos posėdis yra teisėtas, jei jame dalyvauja ne mažiau kaip 2/3 visų jos narių. Nutarimai priimami dalyvaujančių balsų dauguma, jei balsai pasiskirsto po lygiai, sprendžiamasis balsas priklauso Progimnazijos tarybos pirmininkui. Progimnazijos tarybos posėdyje gali dalyvauti kiti asmenys: Progimnazijos direktorius, Progimnazijos direktoriaus pavaduotojai, Progimnazijos bendruomenės nariai, rėmėjai bei kviestiniai asmenys.
5. Jei dėl nepaprastosios padėties, ekstremaliosios situacijos ar karantino Progimnazijos tarybos posėdžiai negali vykti Progimnazijos tarybos nariams posėdyje dalyvaujant fiziškai, Progimnazijos tarybos posėdžiai gali vykti nuotoliniu būdu.
6. Pirmasis išrinktos Progimnazijos tarybos posėdis šaukiamas Progimnazijos direktoriaus iniciatyva ne vėliau kaip per mėnesį nuo visų jos narių išrinkimo. Pirmajam posėdžiui, iki pirmininko išrinkimo, pirmininkauja vyriausias pagal amžių Progimnazijos tarybos narys.
7. Progimnazijos tarybai vadovauja pirmininkas, išrinktas atviru balsavimu balsų dauguma pirmajame posėdyje. Progimnazijos tarybos pirmininkas inicijuoja Progimnazijos tarybos posėdžius.
8. Progimnazijos tarybos posėdžiai protokoluojami. Sekretorius renkamas dvijiems metams posėdyje dalyvaujančių Progimnazijos tarybos narių balsų dauguma, atviru balsavimu.
9. Progimnazijos direktorius iš naujo teikia svarstyti tuos Progimnazijos tarybos sprendimus, kurie prieštarauja Progimnazijos veiklą reglamentuojantiems dokumentams ar kitiems teisės aktams.

**III SKYRIUS**

**PROGIMNAZIJOS TARYBOS KOMPETENCIJA**

15. Progimnazijos taryba:

15.1. teikia siūlymus dėl Progimnazijos strateginių tikslų, uždavinių ir jų įgyvendinimo priemonių;

15.2. svarsto Progimnazijos strateginį planą, metinį veiklos planą, ugdymo planą, Progimnazijos darbo tvarkos taisykles, Progimnazijos nuostatus, kitus Progimnazijos veiklą reglamentuojančius dokumentus, teikiamus Progimnazijos direktoriaus;

15.3. teikia siūlymus Progimnazijos direktoriui dėl Progimnazijos nuostatų pakeitimo ar papildymo, Progimnazijos vidaus struktūros tobulinimo;

15.4. svarsto Progimnazijos lėšų panaudojimo klausimus;

15.5. svarsto tėvų (globėjų, rūpintojų), savivaldos institucijų ar Progimnazijos bendruomenės narių iniciatyvas ir teikia siūlymus Progimnazijos direktoriui;

15.6. teikia siūlymus dėl Progimnazijos veiklos tobulinimo, saugių mokinių ugdymo ir darbo sąlygų sudarymo, talkina formuojant Progimnazijos materialius, finansinius ir intelektinius išteklius;

15.7. svarsto Progimnazijos direktoriaus teikiamus klausimus;

15.8. siūlo atstovus į Progimnazijos mokytojų ir pagalbos mokiniui specialistų (išskyrus psichologus) atestacijos komisiją;

15.9. kiekvienais metais Progimnazijos taryba vertina Progimnazijos vadovo metų veiklos ataskaitą ir teikia savo sprendimą dėl ataskaitos Progimnazijos savininko teises ir pareigas įgyvendinančiai institucijai (savivaldybės merui);

15.10. sprendžia kitus Progimnazijos savivaldos institucijų ar direktoriaus kompetencijai nepriskirtus klausimus.

16. Progimnazijos taryba pasibaigus kalendoriniams metams, bet ne vėliau kaip iki kovo 1 d., atsiskaito už savo veiklą jos narius rinkusiems bendruomenės nariams: tėvai (globėjai, rūpintojai) – visuotiniame tėvų susirinkime, mokytojai – Mokytojų tarybos posėdyje, mokiniai – visuotiniame mokinių susirinkime, bendruomenės atstovai – juos delegavusiai bendruomenei.

**IV SKYRIUS**

**BAIGIAMOSIOS NUOSTATOS**

16. Progimnazijos tarybos nutarimai yra teisėti, jei jie neprieštarauja teisės aktams.

17. Progimnazijos tarybos nuostatai keičiami keičiant Progimnazijos nuostatus arba pasikeitus teisės aktams reglamentuojantiems ugdymo įstaigų savivaldą.

18. Progimnazijos tarybos nuostatus įsakymu tvirtina Progimnazijos direktorius.

\_\_\_\_\_\_\_\_\_\_\_\_\_\_\_\_\_\_